Azərbaycanda insan haqlarına müxtəlif baxışlar
Qeyri-hökumət təşkilatları BMT İnsan Haqları bəyannaməsinin 60 illiyini qeyd edib
BMT-nin İnsanHaqları bəyannaməsinin qəbulundan 60 il keçir. Bu gün dünyanın mütərəqqicəmiyyətləri tərəfindən həm də insan haqları günü kimi qeyd edilir. AzərbaycanRespublikası da BMT-nin İnsan Haqları bəyannaməsinə, Avropa İnsan Haqları Konvensiyasına,həm də fundamental insan azadlıqları ilə bağlı çoxsaylı beynəlxalq sənədlərəqoşulub. BMT-nin İnsanHaqları bəyannaməsinin qəbulu ilə bağlı ölkədə rəsmi tədbirlər keçirilməsə də,qeyri-hökumət təşkilatları ictimai dinləmələr keçirib. Belə ki, Sülh vəDemokratiya İnstitutunun təşəbbüsü ilə keçirilən Azərbaycanda insan haqlarınındurumuna dair ikinci Forumda çoxsaylı səfirliklərin, beynəlxalq təşkilatların,siyasi partiyaların təmsilçiləri, vəkillər, hüquq müdafiəçiləri iştirak edib. Sülh və Demokratiyainstitutunun direktoru Leyla Yunus bildirib ki, Azərbaycanda fundamental insanazadlıqları ilə bağlı problemlər ilbəil çoxalır. Belə ki, bütün məhkəməinstansiyalarında əsassız qərarlar qeydə alınır. Onun sözlərinə görə, başçılıqetdiyi qurumun 2008-ci ildə araşdırdığı 21 məhkəmə işindən cəmi 5-də qəbuledilmiş qərarlar əsaslı, qalan 16-da isə əsassız və hüquqa zidd olub. HüquqşünasƏnnağı Hacıbəyli sərbəst toplaşmaq azadlığı hüququnun pozulmasına diqqət çəkib.Onun fikrincə, hakimiyyət hər vəchlə insanların bu hüquqununməhdudlaşdırılmasına çalışır. Turanİnformasiya Agentliyinin direktoru Mehman Əliyev ölkədə media azadlığınınvəziyyətinin acınacaqlı olduğunu deyib. Onun fikrincə, elektron və çapmətbuatının 98 faizi dövlət nəzarətindədir. Hazırda nəzarətə düşməyən cəmi birneçə çap mətbuatı qalıb. Media Hüququİnstitutunun hüquqşünası Xalid Ağəliyev media ilə bağlı bu il məhkəmələrdə 22iddia əsasında 41 qərar çıxarıldığını xatırladıb. Onun fikrincə, bu il məhkəmələrinmedianın xeyrinə çıxardığı 11 qərar müsbət tendensiya kimiqiymətləndirilməlidir. Bununla yanaşı, öncəki illərdən jurnalistlərətəzyiqlərlə bağlı 200 fakt hələ dəaraşdırılmamış qalır. Deputat PənahHüseyn Avropa insan haqları məhkəməsində şikayətlərə baxılmasının illərlə vaxtaparmasından narahatdır. Onun fikrincə, Azərbaycan kimi ölkələrdə insanhaqlarının pozulması ilə bağlı şikayətlərə növbədənkənar baxılmalıdır. O üçil öncə Avropa insan haqları məhkəməsinəmüraciət etdiyini yada salıb və həmin şikayətə hələ də baxılmayıb. Xalq CəbhəsiPartiyasının sədri Əli Kərimli ölkədə insan azadlıqlarının pozulmasınabeynəlxalq təşkilatların biganəliyindən şikayətlənib. Cənab Kərimlininfikrincə, bəzi beynəlxalq təşkilatlar hətta azadlıqları pozan Azərbaycanhökumətini tərifləyir. Müsavatpartiyasının başqanı İsa Qəmbər 1993-cü ildən başlayaraq davamlı olaraq ölkədəinsan haqları sahəsində vəziyyətin pisləşdiyini deyib. Cənab Qəmbər hesab edirki, insan haqlarının pozulmasının əsas səbəblərindən biri də bir qrup şəxsinhakimiyyətdən varlanmaq hərisliyidir. Dünən korrupsiyaya qarşı mübarizə günü,bu gün isə insan haqları günüdür və korrupsioner ölkələrdə insan haqları dahaçox pozulur. Öz növbəsində iqtidarrəhbərləri insan azadlıqlarının pozulması ilə bağlı deyilənləri düzgün saymır.Onların fikrincə, ölkədə insanların siyasi, iqtisadi və sosial hüquqlarınınreallaşdırması üçün beynəlxalq normalara uyğun bütün şərait yaradılıb. MilliMəclisin insan haqları daimi komissiyasının sədri Rəbiyyət Aslanova hüquqmüdafiəçilərini əməkdaşlığa səsləyib. Onun qənaətincə, insan haqları sahəsindəhər hansı problemi birgə aradan qaldırmaq mümkündür.